**Debatcafe 5: Hvordan ruster vi eleverne til at håndterer en verden med fake news, officielle og alternative forklaringer?**

**Opsamling på diskussion: i alt 4 deltagere**

* Børn eksponeres for flere sider/versioner af virkeligheder, mange forskellige ’stemmer’. Dem skal de forholde sig til og indordne i deres egne virkelighedsopfattelser. Men er elever rustede til dette?

Grundlæggende mangler elever kritisk distance til budskaber og agendaer – eleverne tror at de er gode og ’digitalt indfødte’, men det er de ikke. Bl.a. har de ofte ringe forudsætninger for at vurdere kilders troværdighed.

Konkrete ideer/råd:

I starten af 7. klasse opstart med et kildekritik-forløb, et slags crash course, hvor man eks også kommer ind på kontrafaktisk historie.

Et nazisme/holocaust-forløb i udskolingen, hvor man kan tematisere propanda og manipulation, fx ved inddragelse af ’Den evige jøde’, hvor man kan tegne linjer op til situationen i dag.

Inddragelse af filmen ’Forgotten silver’ af Peter Jackson, hvor der ligger et stort didaktisk potentiale, hvis filmens tilblivelse og sigte ikke i første omgang ’afsløres’ for eleverne, men hvor de også selv er på et opdagelsesarbejde.

* Hvordan udfordrer vi elevernes tillid til tekster og det medieindhold, de møder?

Igen: Elevenerne mangler baggrundsviden om afsenderforhold etc/almen dannelse i forhold til at afkode troværdighed, eks at man ikke skal tro på vedkommende bare fordi det er et jakkesæt/uniform/hvid kittel. Men det er et udviklingsspørgsmål; for vi kan ikke forvente, at elever i grundskolen kan det – men vi kan hjælpe dem et stykke vej: vi kan lægge en bund til en kildekritisk evne.

Problematisk at elever kun læser overskrifter og surfer overfladisk viden, de læser eksempelvis ikke hele artiklen: ”Internettets smarte overskrifter har gjort mere skidt end godt.”

Konkrete ideer/råd:

Giver eleverne nogle pejlemærker i deres søgning, eks at de skal benytte en aviskilde eller DR i stedet for blot google/wikipedia

Altid facilitere og stille kritiske spørgsmål til elevernes informationer i fx gruppearbejde: ”hvor har du det fra?”

Fx stille krav til elevernes projektarbejde at de skal finde min. 3 kilder som bakker deres synspunkt eller svar op.

* Historiefagets dilemma i forhold til at opøve elevers kildekritiske evne:

For få timer i faget! Kun 1 time om ugen er et dilemma. Især i 9. klasse bliver undervisningen meget ’teaching to the test’ pga prøven.

Konkrete råd/ideer: at inddrage dansk- og samfundsfag især hvis man er heldig at have klassen til flere fag.

Hvad stiller man op som lærer hvis en elev formulerer kontroversielle holdninger eller er overbevist om fx at jorden er flad:

Klargøre overfor eleverne: ”dette er din holdning, dette er min”.

Lærerens rolle at mane fordomme/usandheder til jorden fx om israelernes rolle i konflikten.

Men blankt afvise ex holocaustbenægtelse ved fx at finde kilder og præsentere dem for det.

”vi er forpligtede til at åbne verden mere op for eleverne end det de ser/hører derhjemme”

Man bør i hver t fald ikke lade udsagn etc. stå uberørt.